Perca

La perca o perca de ríu (Perca fluviatilis) ye una especie de pexe de la familia Percidae qu'abonda nos ríos y lagos de cuasi toa Europa central y occidental, anque antaño la so presencia llegaba a Siberia. Na Península Ibérica, foi introducida nes cuenques del noreste pa ser utilizada na pesca deportiva.

Normalmente, tien una lonxitú de 50 cm y pue pesar hasta 4,75 kg, con un cuerpu oblongu y cubiertu d'escames dures, un lomu de tonos verdosos con un vientre plateáu y ente cinco ya siete franxes escures nel costáu.

El llombu comercialízase llimpio y de color rosáu. La carne ye suave y ta disponible pel añu enteru, amás d'almitir munches ellaboraciones distintes.

 Taxonomía 
La primera descripción científica de la perca de ríu foi fecha por Peter Artedi nel añu 1730, definiendo la morfoloxía básica tres estudios que fizo en Suecia; solamente fizo una descripción esterna.

Ventiocho años más tarde, en 1758, Carlos Linneo clasificó a la perca de ríu ya dio-y un nome científicu: Perca fluviatilis. Linneo basó la so descripción nes investigaciones d'Artedi.

 Rellación cola perca mariella 
Yá que les sos apariencies son similares, y que se puen cruzar ente elles, n'ocasiones la perca amariella foi clasificada como subespecie de la perca europea. Nesi casu, la perca amariella sería Perca fluviatilis flavescens. Con too y con eso, abondes clasificaciones traten dambos pexes como especies distintes.

 Referencies 

 Gilberson, Lance, Zoology Lab Manual 4th edition. Primis Custom Publishing, 1999.

Categoría: Pexes